News Update: เศรษฐกิจจีนกำลังฟื้นตัวและดีขึ้น นายกฯ ‘หลี่ เค่อเฉียง’ กล่าวในการประชุมใหญ่ ขณะจีนเลื่อนเปิดเผยตัวเลข GDP ไม่มีกำหนด - FINNOMENA
นายกฯ ‘หลี่ เค่อเฉียง’ ของจีนกล่าวว่า เศรษฐกิจจีนกำลังฟื้นตัวและดีขึ้น พร้อมสั่งให้เจ้าหน้าที่ดำเนินการตามนโยบายเพื่อให้การฟื้นตัวดำเนินต่อไปได้ดีขึ้น
18 ต.ค. 2565

นายกฯ ‘หลี่ เค่อเฉียง’ ของจีนกล่าวว่า เศรษฐกิจจีนกำลังฟื้นตัวและดีขึ้น พร้อมสั่งให้เจ้าหน้าที่ดำเนินการตามนโยบายเพื่อให้การฟื้นตัวดำเนินต่อไปได้ดีขึ้น
สำนักข่าวซินหัวรายงานว่า นายกฯ หลี่ ได้ย้ำคำมั่นสัญญาจากสุนทรพจน์ 2 ชั่วโมงของปธน.สี จิ้นผิง และพูดคุยกับผู้แทนระหว่างการอภิปรายกลุ่มในการประชุมสมัชชาใหญ่พรรคคอมมิวนิสต์จีนครั้งที่ 20
หลี่ เค่อเฉียง กล่าวว่า ตลาดควรมีบทบาทอย่างเด็ดขาดในการจัดสรรทรัพยากร โดยจีนมุ่งมั่นที่จะเปิดเศรษฐกิจ ส่งเสริมการแข่งขันที่เป็นธรรม และพัฒนาความเป็นอยู่ของผู้คน รวมทั้งต้องการให้เศรษฐกิจอยู่ในขอบเขตที่สมเหตุสมผล พร้อมเน้นย้ำถึงความสำคัญของคุณภาพ
คำกล่าวของนายกฯ หลี่ เผยแพร่โดยสำนักข่าวซินหัวในวันจันทร์ (17 ต.ค.) ไม่นานหลังสำนักงานสถิติแห่งชาติจีนประกาศเลื่อนเปิดเผยตัวเลข GDP จากสัปดาห์นี้ไม่มีกำหนด จากเดิมที่จะรายงานในวันนี้ (18 ต.ค.)
ผลสำรวจนักเศรษฐศาสตร์ของ Bloomberg คาดว่า GDP จีนจะฟื้นตัวในไตรมาส 3 อยู่ที่ 3.2% หลังจากการเติบโตใกล้ศูนย์ในไตรมาสก่อนหน้า ซึ่งยังถือว่าเป็นการเติบโตที่ต่ำสำหรับจีน สะท้อนถึงผลกระทบจากนโยบายโควิดเป็นศูนย์และการตกต่ำของภาคอสังหาฯ เป็นระยะเวลานาน
ที่มาภาพ: Xinhua
อ้างอิง: https://www.bloomberg.com/news/articles/2022-10-18/china-s-economy-is-recovering-and-improving-premier-li-says?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จีน
ประชุมพรรคคอมมิวนิสต์จีน
หลี่เค่อเฉียง
เศรษฐกิจจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA